বিশ্ব জুনিয়ৰ এথলেটিকছত ৪০০ মিটাৰ দৌৰত ৫১.৪৬ ছেকেণ্ডেৰে স্বৰ্ণ জয় কৰি ভাৰতক গৌৰৱিত কৰা হিমা দাসে সাত সাগৰ তেৰ নদীৰ সিপাৰে থকাৰ সময়তো আৰু সফলতাৰ শিখৰত উপনীত হোৱাৰ সময়তো অসমীয়াৰ স্বাভিমানৰ প্ৰতীক গামোচাখনক পাহৰি নগ'ল। বৰং কথাৰ মাজতে সাংবাদিকক চনাকি দিলে কান্ধত লৈ থকা গামোচাখনৰ।
স্বৰ্ণপদক জয় কৰাৰ ঠিক পিছতে সাংবাদিকৰ সৈতে হোৱা কথাবতৰাত হিমাই ভাৰতীয় এথলেটিকছ ফেডাৰেইশ্যনৰ লগতে বহুতকে ধন্যবাদ দিয়ে। তেওঁ নিজৰ ব্যক্তিগত প্ৰশিক্ষকদ্বয় ক্ৰমে নিপন দাস আৰু নৱজিত মালাকাৰৰ লগতে দলীয়া প্ৰশিক্ষককেইজনৰ প্ৰতিও কৃতজ্ঞতা জনায়।
আনহাতে হিমাই স্বৰ্ণ জয় কৰাৰ পিছতে দেখা গৈছিল তেওঁক ভাৰতীয় দলটোৰ এজন কৰ্মকৰ্তাই ৰাষ্ট্ৰীয় পতাকাখন আগুৱাই দিয়াৰ লগতে পিন্ধাই দিছিল অসমীয়াৰ স্বাভিমানৰ প্ৰতীক গামোচা এখনো। পতাকা আৰু গামোচা ডিঙিত লৈ উৎফুল্ল হৈ থকা হিমাৰ কাষ চাপি আহিছিল বিদেশী সাংবাদিক।
হিমাই মুখত হাঁহি আৰু অন্তৰত গৰ্ব লৈ সাংবাদিকৰ প্ৰশ্নৰ উত্তৰ দি থকাৰ মাজতে সাংবাদিকগৰাকীক হিমাই ডিঙিত লৈ থকা গামোচাখনৰ বিষয়ে সোধা দেখা গ'ল। হিমাই হাঁহি মুখে গামোচাখন তেওঁৰ সমাজৰ পৰম্পৰাগত বস্ত্ৰ বুলি চিনাকি কৰি দিয়ে।
সাত সাগৰ তেৰ নদীৰ সিপাৰে থকাৰ সময়তো আৰু গৌৰৱৰ শিখৰত উপনীত হোৱাৰ মুহূৰ্ততো নিজৰ অসমীয়াত্বৰ প্ৰতি সমানে সজাগ হৈ থকা হিমাৰ এই গুণক শলাগ লৈছে প্ৰতিজন অসমীয়াই।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
